แนะกู้บ้านล็อกดอกต่ำ
แบงก์รัฐแนะคนกู้ซื้อบ้าน รีบใช้โอกาสล็อกดอกเบี้ยคงที่ หลังทิศทางขยับขึ้นครึ่งหลังปีนี้
7 มี.ค. 2560

แบงก์รัฐแนะคนกู้ซื้อบ้าน รีบใช้โอกาสล็อกดอกเบี้ยคงที่ หลังทิศทางขยับขึ้นครึ่งหลังปีนี้นายชาติชาย พยุหนาวีชัย ผู้อำนวยการธนาคารออมสิน เปิดเผยถึงกรณี ที่ธนาคารกลางสหรัฐ ส่งสัญญาณว่าน่าจะมีการปรับขึ้นอัตราดอกเบี้ยนโยบาย ในปีนี้ว่า น่าจะส่งผลต่อแนวโน้มดอกเบี้ยของไทยที่อาจต้องมีการปรับขึ้นตาม แต่จะเป็นการปรับขึ้นในช่วงครึ่งหลังของ ปีนี้ เนื่องจากปัจจุบันสภาพคล่องในระบบการเงินของไทยมีอยู่สูงกว่า 3-4 ล้านล้านบาท ยังไม่เป็นแรงกดดันให้สถาบัน การเงินต้องขึ้นดอกเบี้ยเพื่อระดมเงินฝากสำหรับธนาคารออมสินในฐานะสถาบันการเงินของรัฐจะพยายามคงอัตราดอกเบี้ยไว้ให้นานที่สุด เพราะได้เตรียมความพร้อมเรื่องการบริหารต้นทุนด้วยการออกผลิตภัณฑ์ทางการเงินที่ระดมเงินฝากระยะยาวไว้แล้วส่วนหนึ่ง ทั้งสลากออมสินรุ่น 3 ปี 5 ปี และหุ้นกู้อายุ 5 ปีนอกจากนี้ การคงอัตราดอกเบี้ยต่ำไว้จะช่วยกระตุ้นเศรษฐกิจได้อีกทางหนึ่งด้วย เนื่องจากนักลงทุนจะกล้าลงทุนมากกว่าช่วงดอกเบี้ยขาขึ้น ส่วนคนที่ต้องการซื้อบ้านยังไม่ต้องกังวล เพราะการกู้ 20-30 ปี ถือเป็นการกู้ระยะยาว ที่จะต้องผ่านวงจรดอกเบี้ยที่มีทั้งขาขึ้นและขาลงอยู่แล้วนายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) กล่าวว่า ในช่วงนี้ถือเป็นโอกาสที่ต้องรีบขอสินเชื่อบ้าน สำหรับผู้ที่มีความพร้อมและต้องการซื้อบ้าน เพราะยังมีสินเชื่ออัตราดอกเบี้ยคงที่ ระยะเวลา 1-3 ปีให้เลือกได้ โดย ธอส. มีโครงการสินเชื่อที่เปิดตัว 10 โครงการ เน้นทั้งกลุ่มผู้มีรายได้น้อย รายได้ ปานกลาง กลุ่มลูกค้าสวัสดิการ ที่สามารถยื่นขอสินเชื่อได้จนถึงกลางปีนี้ คิดเป็นวงเงินสินเชื่อราว 8 หมื่นล้านบาททั้งนี้ คาดว่าภาพรวมดอกเบี้ยน่า จะมีการปรับขึ้นในช่วงครึ่งปีหลัง โดย ผลกระทบจากดอกเบี้ยขาขึ้น จะทำให้เงินค่างวดแพงขึ้น และได้วงเงินกู้น้อยลง โดยในส่วนของ ธอส.จะพิจารณาปรับอัตราดอกเบี้ยจากการปรับขึ้นดอกเบี้ยของ คณะกรรมการนโยบายการเงิน หรือ กนง."หากทั้งปี กนง.ปรับขึ้นดอกเบี้ยเพียง 0.25% ธนาคารก็สามารถคงดอกเบี้ยธนาคารไว้ที่ระดับเดิมได้ โดยเฉพาะในส่วนของดอกเบี้ยเชิงสังคมจะพยายามคงอัตราไว้ที่ระดับ 3% แต่หาก กนง.มีการปรับขึ้นดอกเบี้ยอย่างต่อเนื่อง หรือเพิ่มขึ้นมากกว่า 0.5% จะส่งผลให้ธนาคารต้องพิจารณาปรับอัตราดอกเบี้ยขึ้นตาม" นายฉัตรชัย กล่าว